Pancheshwar-prosjektet

Pancheshwar-prosjektet er et reguleringsprosjekt for flomkontroll og vannkraftproduksjon på grensen mellom India og Nepal. Det skal demme opp elva Sarda (Mahakali) i Himalaya på fire steder nær hverandre, alle like øst for byene Champawat og Tanakpur og helt øst i distriktet Champawat i delstaten Uttarakhand, India. Utbyggingsstedet ble identifisert 1956–62 og en avtale mellom India og Nepal inngått i 1984. Ved Mahakali-avtalen 12. februar 1996 ble utbyggingsplanene ratifisert mellom de to landene.

Anleggene som planlegges utbygd regnet ovenfra i elva, med øvre demning plassert 2,5 km nedenfor samløpet mellom Sharda og sideelven Sarju, er:

Pancheswar-demningen – steinfyllingsdam 2,5 km nedenfor Sarju-samløpet, 293 – 315 m høy, reservoar 65 km langt med volum 6 000 mill. m³, nedbørsområde 12 100 km², kraftverksytelse 6 480 MW. 
Rupali Gad-demningen – Nepals foretrukne reguleringsdam 25 km nedenfor Pancheshwar-lokasjonen og nedenfor Rupali Gad-samløpet, 83 m høy, reservoar 65 km langt med volum 70 mill. m³, kraftverksytelse 240 – 500 MW.
Poornagiri-demningen – Indias foretrukne reguleringsdam 37 km nedenfor Rupali Gad-lokasjonen og 7 km nedenfor Rangoon Khola-samløpet, som skal regulere vannførselen fra de to øvre demningene to alternativer. Alternativer med ytelse 1 020 MW eller 4 400 MW.
Tanakpur-demningen – barriere (barrage) 25 km nedenfor Poornagiri-demningen, påbegynt i 1988 og ferdigstilt i 1993. Har et vannfall på 24 meter, kraftytelse 120 MW med 3 x 40 MW turbiner. Årsproduksjon 448 GWh. Ikke direkte knyttet til prosjektet.

Om lag 20 km nedenfor Tanakpur-demningen følger så Sharda-demningen (Sharda Barrage), som ble bygget på 1920-tallet. Her starter også Shardakanalen som leder elvevann i en vestlig alternativ kanal for irrigasjonsformål.

Utbyggingen vil berøre 19 700 mennesker i 60 landsbyer.

Eksterne lenker
 Hydro Electric Power Plants - «History of Pancheshwar Dam» - fra Hydropowerstation.com, besøkt 23. juli 2010.
 Design of Hydraulic Structures – Central Water Commission, India, besøkt 23. juli 2010.

Demninger i India
Vannkraftverk i India
Demninger i Nepal
Vannkraftverk i Nepal
Uttarakhand